NETFLIXOVA SERIJA
Gđice Sharma.
Vikonte Bridgertone.
Nismo vas očekivali.
Vaše Veličanstvo.
Ništa me ne može odvojiti od moje mlade.
Dakle,
kakvo nas vjenčanje čeka?
Nadam se da vi nećete tražiti posebnu dozvolu.
Nikako, Vaše Veličanstvo.
Bit će to tek skromno obiteljsko okupljanje.
Možda na ladanju, u Aubrey Hallu.
Na ladanju?
Nikako.
Mora se održati u gradu.
Zapravo, osobno ću ugostiti vjenčanje.
-Zaista velikodušno, Visosti. -Nadasve.
-Ali nepotrebno. -Glupost.
Ipak je ona moj dijamant.
Red je da vam priuštim vjenčanje dostojno te titule.
Uostalom, gotovo pa mi možemo pripisati zasluge
za ovo veličanstveno sparivanje.
Nadgledat ću svaku pojedinost.
Neka me sad ta tračara pokuša nadigrati.
Možeš li vjerovati, sestro? Kao da je bajka oživjela.
Zaslužuješ to, sestrice.
Prava ljubav ne zaslužuje ništa manje.
Ispričavam se, Vaše Veličanstvo.
Groznica natjecanja.
Ushit koji vas obuzme kad sve stavite na kocku.
Ne govorim o dražima luksuznih londonskih kockarnica,
već o kockanju s daleko većim ulozima.
Bračnoj zajednici.
Jer jednom kad taj ulog stavite na stol,
ne možete ga lako povući.
Činjenica koja, sigurna sam,
podjednako izaziva kajanje
i čisto olakšanje.
Pjevat ću nakon svakog od 12 sljedova.
Zaboga.
Čovjek bi pomislio da su na bojišnici savladali Napoleona,
a ne pronašli nekog s kim će poslušno ući u brak.
Doista. Zbog meteža oko Prudenceinih zaruka,
majka je zaboravila da postojim.
Sretna je što je rođak Jack zbrinuo našu obitelj.
A moram priznati, i ja.
Ne diraj, ali gledati možete.
…a pekar još čeka isplatu.
Kao i dostavljač ugljena, izgleda.
Novi lord trebao je obnoviti naše bogatstvo, pa eto,
opet nemam ni novčića.
Naši su financijski problemi vaša krivica.
Da me niste prisilili na ove nesretne zaruke,
živjeli bismo lagodno od miraza gđice Cowper.
Hajde, krivite me što sam vam vjerovala
kad ste spominjali golemo bogatstvo u rubinima.
Da ste mi povjerili svoje planove,
ne bih morala otpustiti služinčad koju sam tek zaposlila.
Onda mi dopustite da otkažem vjenčanje
i nastavim se udvarati gđici Cowper.
I odbacite jadnu Prudence?
Njezin je ugled već ukaljan.
Ne, prekasno je za to. Nastavite s pripremama za vjenčanje.
Smislit ću nešto.
Predlažem vam, čim prije.
Mora da ste jedan od novih.
Zar je toliko očito?
Čuvajte tu mladenačku jedrinu.
Ne gine vam iznurenost koja nas sve mori.
Napokon, jedan je model nalik drugome,
zar ne?
I dalje nije dobro. Manšete su prekratke.
U redu, gospodine.
Ima dovoljno vremena za prilagodbe. Do vjenčanja ima još mjesec dana.
Ima još mnogo posla.
-Živjet će s nama? -Da.
Bit će gospodarica kuće i odgovorna za sve vas.
-Pomozi Bože. -Još nešto.
Treba ulaštiti kočije, isplesti grive konja i izvaditi najskuplju srebrninu.
Vjenčanje je u palači, ali kuća mora biti spremna za goste.
Što s nama, brate? Da nas ulašte i ispletu nam pletenice?
Bit ćemo pod lupom.
Možda bi čak mogao i oprati ruke?
Zauzet sam na Akademiji.
-A sestra gđice Edwine? -Što s njom?
I ona će živjeti s nama?
Nadam se. Kućanstvu bi koristila još jedna pametna žena.
Još jedna? Preračunala si se.
Eloise, danas trebam tvoju pomoć.
Treba organizirati večeru s ledi Danbury
da Sharmama poželimo dobrodošlicu u obitelj i zaručnički bal…
Žao mi je, majko, ali…
Danas idem na predavanje o aranžiranju cvijeća.
Penelope tjera majka, a ti smatraš da mi treba sadržaj za dame.
Otkad tebe zanima aranžiranje cvijeća?
Otvorena sam uma, sve me zanima.
MODISTICA
Nisam sigurna je li previše ukrašena.
Ništa nije previše kad kraljica ugošćuje.
Pokazat ću vam francuski til.
O, da.
Jesam li ti spomenula da će nas vjenčati nadbiskup?
Nekoliko puta.
Moramo ti naći haljinu.
-Imam dovoljno haljina. -Ova mora biti posebna.
Ipak je ovo vjenčanje zajednički trijumf.
Što god da si rekla vikontu u Aubrey Hallu,
očito ga je nagnalo da me zaprosi.
Ne mogu preuzeti zasluge.
Svejedno ću ti ih pripisati.
Bit će uzbudljivo u Londonu.
Vikont kaže da ove zime možda bude i snijega.
Nije li to uzbudljivo?
Uživat ćeš u njemu bez mene.
Odlazim nakon vašeg vjenčanja.
Ali doći ćeš nas posjetiti.
A kad mu podarim djecu,
ti ćeš im biti najdraža teta.
Zamisli nas kao obitelj.
Po čemu su zaruke gđice Edwine tako posebne?
Zasjenila je moju sretnu vijest.
Možda i bolje.
Spusti tu svilu. Za tvoju je vjenčanicu dostatan pamuk.
Je li moja služavka donijela haljinu koja treba prepravke?
Primila sam vaše pismo.
Tjedan pun događanja.
Doista.
Plemstvo s nestrpljenjem čeka vijesti o vjenčanju.
Možda ledi Whistledown objavi
da mi je pripala čast izrade vjenčanice našeg dijamanta.
Nemate li dovoljno posla zbog mojih umotvorina?
Doista imam.
Ali zašto postaviti ograničenja ženskim ambicijama?
Očekivala sam da ćete vi razumjeti.
Uvijek možete postići više.
Hvala, Clara. To je sve.
Lorde Bridgertone?
Gđice Sharma.
Lord Bridgerton i njegov gost čekaju.
Vidim. Hvala.
Ovo je draguljar.
Došli smo prepraviti zaručnički prsten.
Ispričavam se,
ali sestra i majka još se nisu vratile kući.
Naravno, onda vam više nećemo smetati.
Je li to torta?
Doista jest.
-Od limuna? -Molim?
Volim tortu od limuna.
Mogu li vam ponuditi osvježenje, gospodine…
Brookes. Ako inzistirate. Bilo bi nepristojno odbiti.
Čaj, tri žličice šećera,
i možda pokoji sendvič, hvala.
Vrijeme je doista krasno.
Želite razgovarati o vremenu?
Postoji li neka prikladnija tema?
Vaša je prosidba bila nadasve neprikladna.
Upravo suprotno, to je najbolji ishod za sve.
A sve što se odvilo među nama u Aubrey Hallu?
Ništa se nije odvilo.
Ja sam gospodin.
Ma nemojte.
Da je bilo tko, izuzev vaše sestre,
nabasao na nas u knjižnici te noći, bili bismo se primorani vjenčati.
Ništa nije bilo.
Naš je prisilni brak ishod koji priželjkujete?
Naravno da ne.
Budimo sretni što smo izbjegli takvu nezamislivu sudbinu.
Dakle, gđice Sharma,
dijelite li vi i sestra rukavice?
Ja…
Da, povremeno.
Znao sam.
Znam veličinu ruke i s 20 koraka udaljenosti.
I vaš će prst poslužiti za mjeru.
-Oprostite… -Nema potrebe.
Glupost!
Hvala.
Prsten je prekrasan.
Taj je prsten moj otac dao majci prije vjenčanja.
-Lorde Bridgertone. -Došli su prepraviti prsten.
G. Brookes je inzistirao.
Samo trenutak.
Čini se da je zapeo.
-Pa, Edwina je sad ovdje. -Da.
Kate, jesi li…
Da, zamalo.
Samo…
Još samo…
Eto.
Tvoj je.
Svi ste ovdje.
Imam novosti.
Lord i ledi Sheffield javili su
da su u Londonu.
Djed i baka?
Tako je. Pročitali su najavu vjenčanja
i žele vas upoznati.
Kao i vašeg budućeg supruga, naravno.
-Radujem se upoznavanju. -Već su u gradu?
Stigli su…
sinoć.
Nešto nije u redu?
Nipošto.
Pozvat ću ih na sutrašnju zaručničku večeru.
Bit će to radostan susret
nakon svih tih godina.
Da, ledi Mary?
Doista.
Radujem se.
-Spremni ste za šetnju? -Da, milorde.
Osjećam nadolazak glavobolje.
Ledi Danbury, možete li biti pratnja mojoj kćeri?
Naravno.
Gđici Sharmi i meni dobro će doći svježeg zraka.
Trebala bih ostati s majkom.
Idete sa mnom.
Zašto ste pozvali Sheffieldove na večeru
kad znate koliko je majku povrijedilo njihovo odbacivanje?
I upravo zato na njihovu neuljudnost neću odgovarati svojom.
Uostalom, nije li to pomirba koju priželjkujete?
Edwina se vraća u njedra obitelji Sheffield
da preuzme prijeko potrebno bogatstvo?
Da, ali tek nakon vjenčanja.
Edwina i dalje ne zna uvjete njihove pomoći.
Saznaju li Bridgertoni za to, možda pomisle…
Da su zaruke vaš način da ostvarite prikrivene namjere
i otkažu vjenčanje?
Pitam se biste li potajno
bili sretni da vikont razvrgne zaruke?
Zašto to insinuirate?
Zaručeni su.
Vikont ju je zaprosio na šarmantan način,
vaša je sestra veselo pristala
i u očima društva i, moram dodati,
engleske kraljice osobno, kao da su već vjenčani.
Samo bi golemi skandal
spriječio održavanje ovog vjenčanja.
Skandal koji bi uznemirio cijelo plemstvo
i postao ljaga koju siromašna obitelj Sharma ne bi mogla sprati.
Samo bi budala sad ugrozila brak.
I zato vas pitam,
gđice Sharma,
jeste li vi ta budala?
Nisam.
Nisam ni mislila.
Ledi Danbury.
G. Dorset.
Divno vas je vidjeti ovdje.
Gđice Sharma, biste li možda
pristali na kratku vožnju jezerom?
-Prilično sam umorna. -Rado.
Još ste ljuti zbog trkališta.
Želim se ispričati
i zamoliti vas za oprost.
U redu, milorde.
Vožnja bi mi prijala.
Doista su lijep par.
Molim?
G. Dorset i moja sestra.
Očarala ga je tijekom prošlog susreta.
Možda je može uvjeriti da ostane u Engleskoj.
Jedva poznaje gospodina.
Kao ni ja vas isprva.
Ljubav ne pita, nije li tako?
Gđice Edwina, recite mi vaše najdraže boje
kako bih ih mogla uključiti
u ukrase za vaš zaručnički bal.
Ljubazni ste, ledi Bridgerton, ali vjerujem vašem istančanom ukusu.
-Nije li tako, Anthony? -Apsolutno.
Pogledajte me!
Tvoja sestra izgleda… sretno.
Može se i tako reći.
Lord djeluje zanimljivo.
Poslovni je čovjek, zar ne?
Da. U Americi ima rudnike rubina.
-Čujem da posao cvate. -Trebao bih se predstaviti.
Naposljetku, svi uspješno pronalaze životnu svrhu.
Anthony, brak.
Benedict, umjetnička stremljenja.
A, eto,
pogledaj mene, hranim patke.
Patke su ti sigurno zahvalne.
Imat ćeš dovoljno vremena i prilika da se dokažeš.
Što bi Eloise zasigurno istaknula.
Gdje ti je sestra? Danas je nisam vidjela.
Spominjala je aranžiranje cvijeća,
i to s tobom.
Tako je. Naći ćemo se poslije.
Gospodine Bridgertone.
Stigle smo.
Ne izgleda kao mjesto za kupovinu.
Došla sam po jedinstven dar
za bratovo vjenčanje.
Gospođice? Gospođice!
PROSTORIJE ZA SASTANKE
Mi nismo njihova imovina.
Rasprava o pravima mora krenuti od Lockeovih rasprava.
Ti i tvoje rasprave!
Da si radio i dana,
znao bi koliko radnik ima koristi od tih velikih priča.
Ako smijem nastaviti,
željela bih skupu predstaviti
radikalnu ideju da nije u ženinom najboljem interesu
da obrazovanje temelji
na mrvicama koje joj slučajno dobace muž i braća.
Tako je!
Nije li uzbudljivo?
-…biti dopušteno… -Vi.
Ja.
Rekao sam vam da ne znam ništa o Whistledown.
Nisam ovdje radi nje,
već radi rasprava s istomišljenicima
o temama važnijim od tričarija plemstva.
Ideja na koje ste mi vi svrnuli pažnju.
Obožavateljica ste mog rada?
Ne bih išla toliko daleko. Podnošljiv je.
A ipak ste prešli sav taj put.
Daleko ste od Mayfaira radi tek podnošljiva pisanja.
Na moju sreću, postoji uzbudljiv izum zvan kočija
koji može prevesti damu s jednog mjesta na drugo.
Zaista pravo čudo.
Kako se zovete?
…nemojmo zaboraviti trud…
-Eloise Bridgerton. -Drago mi je.
Theo Sharpe.
Znam.
Znate?
Nekoliko je grešaka u vašim argumentima
koje vam moram istaknuti.
Imate li olovku? Nema veze. Pozajmit ću vam svoju.
…da se uda za vas, zar ne? Dopustite da nastavim.
Plovidba zaista osvježava.
Postalo mi je teško naći i trenutak mira.
Nešto u čemu sam doista uživao u Indiji.
Mnogi je smatraju užurbanom i bučnom,
ali za mene zemlja odiše mirom.
Pored moje rodne kuće nalazi se rijeka.
Za vrućih bih dana ondje hladila stopala.
Sprijateljila sam se s kornjačama.
Zvuči idilično.
I jest.
Zato s nestrpljenjem čekam povratak.
Pretpostavio sam da ćete ostati
jer će vam sestra postati vikontesa.
Majka i Edwina ostat će ovdje. Vraćam se sama.
Kakva avantura.
Što planirate nakon povratka?
Podučavat ću. Kao što vi kažete, postati guvernanta.
To će me zadovoljiti.
Uživat ću u samostalnosti, voditi kućanstvo.
I možda ugostiti stare prijatelje?
Žudim za povratkom u Indiju.
Mnogo toga još trebam naučiti iz njihove medicinske prakse.
Odvede li vas put onamo,
rado ću vam pokazati mjesta koja znam.
Trebao bih biti u klubu, Alice.
A ne u šetnji.
Ovo je posao.
Trebamo još članova i eto ih pred nama.
G. Mondrich.
Glas o vama prešao je Atlantik.
Sredili ste McKellana u dvije runde, zar ne?
To je bilo davno.
I sam sam nekoliko puta imao uspjeha u ringu.
Ali to je daleko ispod vaše razine.
O tome možete raspredati u Willovu klubu.
Nudi okrepu za dušu i dobrodošlicu za sve.
Primamljiviji poziv već dugo nisam primio.
Oprostite, lorde Featheringtone?
Ispričajte me.
Moram li vas podsjetiti da rješenje naših problema
nećete pronaći u razonodi za običan puk?
Niti novim troškovima kod modistice.
Vidio sam najnovije troškove.
Trebali ste naći izlaz iz ove nevolje,
umjesto da nas dodano zadužite.
Stišajte se!
Pokušavate nas uništiti?
Nema potrebe, dobro vam ide.
Vidim da se smiješiš, sestro.
Vidiš da London ipak nudi zabavu.
Ima vode i u Indiji.
Sestra se svojski trudi pronaći razlog da ostanem.
Pridružit ću joj se u nastojanjima.
Taj čvor neće izdržati.
Dovoljno je čvrst.
Onda i nisi neki pomorac, Dorsete.
Dopustite.
Ispričavam se.
Gđice Sharma.
Lorde Bridgertone.
Zaboga! Jeste li ozlijeđeni?
Nikako. Voda nam je priuštila dobrodošlo osvježenje,
zar ne, Bridgertone?
Doista jest.
No hajde, nije pristojno zuriti.
Penelope, što radiš ovdje?
Vrijeme je za našu šetnju.
Oprosti, zaboravila sam.
Jučer je na jezeru bilo veoma zanimljivo.
Moj je brat zaplivao. Znam.
Gdje si bila?
Pripreme za vjenčanje. Morala sam obaviti naporne posliće
koje mi je majka zadala.
Žao mi je, ali ne mogu u šetnju.
-Onda se vidimo sutra. -Naravno.
Oprostite. Gospođice?
Gđica Eloise izgubila je svoju torbicu tijekom jučerašnjeg izleta.
Mogu je pokupiti. Gdje je točno bila?
Nećete je pronaći, gospođice.
Upozorila sam je da ulice Bloomsburyja nisu za dame.
-Što radite? -Lorde Featheringtone.
G. Brookes procjenjuje moj nakit.
Prekrasan primjerak, zar ne?
Zaista jest.
Ovo nije dobar trenutak.
-Neka dođe drugi put. -Glupost.
Već je ovdje i nije problem, zar ne?
Htjela sam dati očistiti nakit,
ali recite mi, koliko vrijedi ovakva ogrlica?
Ako je vrijedna, morat ću bolje pripaziti na nju.
Pa, precizna procjena zahtijeva pravi alat,
ali rekao bih da zaista trebate pripaziti.
Dragulji ovakve čistoće prava su rijetkost.
Nije li to divno?
Hvala na stručnoj usluzi, g. Brookes.
Javit ću vam se zatrebam li dodatnu pomoć.
Ništa od torte?
Drugi put.
Dobro znate da je riječ o krivotvorinama.
Kvalitetnim.
Ako su mogle zavarati tu proždrljivu kukuviju,
možda ipak preživimo sezonu.
Nadam se da znate u što se upuštate.
Ipak ne trebamo otpustiti osoblje, gđo Varley.
Nadajmo se da ih ima pregršt.
Jedna nas ogrlica neće obogatiti.
Prilično je dobro.
Moje vještine ne obuhvaćaju samo nago stajanje.
Gospodine…
Bridgerton. Ne sumnjam u to.
Onda obavijestite Akademiju.
Iako su među utemeljiteljima dvije žene,
i dalje ne smijemo ući u predavaonicu.
Barem ne odjevene.
Znači, radite kao model
kako biste upili znanje tijekom predavanja?
-Genijalno. -Želite se okušati?
Teže je negoli izgleda.
Ovako?
Koliko dugo?
Ovisi.
Meni treba detaljna studija muškog tijela.
Nagog tijela.
Što kažete?
Dražesno mjesto, zar ne?
Podsjeća me na dvorište
palače u kojoj smo živjeli.
Uistinu spokojno.
Spokojno, da.
Neće ti zamjeriti ako kažeš da si bolesna
i ispričaš se što nećeš moći prisustvovati večeri.
Ledi Danbury jasno je dala do znanja
da je nužno da svi prisustvujemo.
Kad si ih susrela posljednji put?
One noći kad me tvoj dragi otac zaprosio.
Lord Sheffield bio je nedvosmislen u svom neodobravanju braka.
I stoga sam morala izabrati.
Obitelj
ili srce.
Jesi li ikad požalila?
Od prvog trenutka,
tvoj otac i ja osjetili smo privlačnost.
Zaista je moćno
upoznati nekog i osjećati da ga poznaješ.
Kao nikog drugog.
Prilično visoka cijena za ljubav.
Ne brini se.
Ni prisutnost mojih roditelja neće umanjiti veselje zaruka.
Uvijek sam se nadala da ti i Edwina nećete morati birati
između bogatstva i ljubavi. A sad i nećete.
Edwina će se udati za izabranika svoga srca.
A tebi je sloboda oduvijek najveća želja.
Naravno, majko.
Svi ćemo biti savršeno sretni.
Povratak lorda i ledi Sheffield doista je iznenađenje.
Ali bit će lijepo vidjeti pomirenje obitelji. Slažeš li se?
Brzo ću završiti, majko. Nećemo zakasniti.
Nije to.
Promatram te cijeli tjedan.
Rekla sam si da ću podržati tvoj izbor,
ali moram priznati da mi je teško
nastaviti šutjeti.
Šutjela doista nisi.
Ovo su tvoje zaruke, Anthony.
Tvoj brak.
Sa ženom koja će preuzeti ulogu gospodarice kuće.
Sumnjaš u sposobnost gđice Edwine?
Ne, već u primjer koji daješ svojoj braći i sestrama.
Oženit ćeš se sa ženom prema kojoj ne gajiš veliku nježnost i ljubav.
Zašto ne možeš prihvatiti da je vaš brak iz ljubavi
bio iznimka, a ne pravilo?
Jer želim da iskusiš draži iznimna braka.
Trebao bi se veseliti vjenčanju s gđicom Edwinom,
a ti se ponašaš kao da ideš na stratište.
Ako ovo nije ono što želiš,
reci nešto sad, Anthony, prije…
Moje želje nisu važne.
Ne mogu obeščastiti gđicu Edwinu odustajanjem.
Imaš pravo.
Gospodin neće prekršiti obećanje.
Ali žena može.
Često se događa mladim damama.
Ponese ih ushit zbog prosidbe
i nisu svjesne stvarnosti braka.
Razvrgne li gđica Edwina zaruke,
nitko je ne bi krivio.
A ti je ne bi obeščastio
oslobodiš li je obveze prije razmjene zavjeta.
Ona ne želi razvrgnuti zaruke.
Je li svjesna tvojih stvarnih osjećaja?
Oni nisu važni.
Važna je jedino moja dužnost, a to je oduvijek brak.
Najdraži moj…
Ako postoje sumnje, ne stavljaj ih postrani.
Ovo je najvažnija odluka koju ćeš ikad donijeti.
I slomilo bi mi srce
da ostatak života provedeš u kajanju.
A usudila bih se reći, i tvom ocu.
Rastresena si, sestro.
Obična glavobolja.
Od svih uzbuđenja koje smo doživjeli.
Je li to sve?
I dalje ti je neugodno u vikontovu društvu.
Nismo li mojim zarukama s Anthonyjem sve to ostavili u prošlosti?
Je li te tražio da ga zoveš imenom?
Još nije.
Ali zvuči dobro, zar ne?
Hoće li im se svidjeti haljina?
Treperim od nervoze i uzbuđenja radi susreta.
Prije toga,
moram ti nešto reći
o djedu i baki i njihovom
uplivu na…
Stigli su gosti.
Ne trebaju mi upute, ledi Danbury.
Bit ću dobra kao kruh.
Smatrate me bezosjećajnom oštrokondžom,
ali možda će vas iznenaditi
da sam organizirala ovu večeru
da vam pomognem.
Sestrine zaruke možda su pokopale
određene nade koje ste gajili spram vikonta,
ali pristup bogatstvu Sheffielda
bila bi dostojna naknada. Nije li tako?
Nezavisan život
nije utješna nagrada.
Dapače, mnogima bi bila poželjnija.
Nakon što se strasti utišaju i sudbina uplete svoje prste,
što preostaje ženi
doli nje same?
Dođite.
Naši gosti čekaju.
Lorde i ledi Sheffield, previše je prošlo.
Dopustite da vam predstavim gđicu Sharmu i gđicu Edwinu Sharmu.
Ma vidi ti nju.
Prekrasna je baš kao što je pisalo.
Ljubazni ste.
Presretna sam što smo se upoznali.
Priželjkivali smo ovo godinama.
Želim znati sve o tebi.
Voliš li ples? Glazbu?
Moraš poći s nama u operu.
Imamo odličnu ložu koja stoji neiskorištena.
Predugo vas nismo vidjeli u gradu, lorde i ledi Sheffield.
-Da. -Doista je tako.
Majko.
Oče.
Uživam u operi.
Moja me sestra Kate upoznala s njom.
Idemo li objedovati?
Da. Dođi sa mnom, dijete.
Morate nas posjetiti na našem posjedu.
Ne može se mjeriti s Aubrey Hallom,
ali najljepši je dio Hertfordshirea.
Lovite li? Imamo divan izbor ptica i uvijek ćete biti dobrodošli.
Hvala na pozivu. Uživam u lovu.
Kao i Kate.
Njih su dvoje na ladanju zamalo ulovili jelena.
Kako neobično.
U Indiji mlade dame uče pucati?
Samo sretnice.
Lorde i ledi Sheffield,
koliko planirate ostati u gradu?
Ostat ćemo na vjenčanju.
Zamislite. Sama će Kraljica
nadgledati vjenčanje moje unuke.
Njezino Veličanstvo je milostivo što prašta nakon svega što se dogodilo.
-Polako. Svi smo obitelj. -Naravno da jesmo.
Iako je naša kći bezdušno odbacila našeg odabranika.
-Dušo, dogovorili… -I k tome erla.
S posjedom od 4800 hektara.
Svaka bi druga mlada dama
pala na koljena od zahvalnosti zbog takve roditeljske brige.
Umak je izvrstan. Vaša kuharica mora dati recept mojoj.
To je ogrozd, ako se ne varam.
Ledi Sheffield, ljubiteljica ste slatkog, zar ne?
I zašto? Zbog običnog činovnika.
S djetetom iz prijašnjeg braka s tko zna kime.
Moja majka ima ime.
Moram vas zamoliti…
Godinama se nismo mogli pojaviti u društvu.
Kao da je nju briga.
Jednostavno je otplovila s tim muškarcem
i uskratila nam unuku.
Unuke.
Imam dvije kćeri
s kojima ste se imali priliku povezati.
Vi ste nas isključili iz života.
Molim…
I ne misli da sam olako shvatila
izopćenje iz vlastite obitelji.
Slomili ste mi srce.
Ali s vremenom sam shvatila,
u vašoj se okrutnosti zapravo krio blagoslov.
Ovo nije tema prikladna za objed.
Slažem se. Molim vas…
Kad si me izbacila, podarila si mi slobodu.
Slobodu da odgajam kćeri daleko od tvoje osude
i kukavičkih zahtjeva da odaberu bogatstvo
i titule iznad svega!
Prava se javlja.
Tvrdiš da prezireš novac, a ipak si dopuzala natrag
da nam preotmeš bogatstvo.
-Ledi Danbury ima pravo. -Ne želim ništa.
Možda ti ne, ali tvoja kći bogme želi.
-Majko? -Odvojili smo sredstva za nju.
Pod jasnim uvjetom
da se uda za Engleza iz ugledne loze, želi li naslijediti novac.
Očekivala si da ćemo dopustiti da još jedna generacija ukalja
prezime Sheffield?
Sestro, o čemu to govore?
-Što si učinila? -Anthony, znao si za ovo?
Sve ću vam objasniti.
Ova je naslijedila tvoj dar za izbjegavanje istine.
Ili je to naslijedila od oca.
Dosta.
Vidim da ste prognani iz društva
zbog loših manira, a ne drugog grijeha.
Od samog dolaska
ponašate se nedolično prema Sharmama i to neću dozvoliti.
-Moram reći… -Neću.
Ledi Mary je divno odgojila svoje kćeri.
Pametne su, drage i odane žene.
Služe na čast roditeljima.
Budući da očito ne želite ugroziti svoj društveni položaj
bivanjem u takvu društvu,
predlažem da odmah odete.
Mora da se šalite!
Molim vas, pozovite njihovu kočiju. Mogu pričekati vani.
I ne čekajte pozivnicu za vjenčanje
jer je nećete primiti.
Ovo je neprihvatljivo.
Misliš li da ćeš sad naslijediti i novčića,
grdno se varaš.
Lorde i ledi Bridgerton.
-Moram se ispričati… -Idemo.
Da.
Hvala na večeri, ledi Danbury.
Uistinu nas je prosvijetlila.
Milorde…
Laku noć.
-Lagala si mi. -Molim te.
Lorde Bridgertone!
Saslušajte me, preklinjem vas.
-Moramo ići. -Molim vas.
Majko, vidimo se kod kuće.
Morate znati da je Edwina nevina. Nije ništa znala.
Dolazak ovamo i zaruke. Htjela sam joj najbolje.
-Ne možete biti ljut na nju. -I nisam.
Očito su i njoj vaše spletke nepoznanica.
-Nisu spletke. -Miraz ne postoji.
Sad kad su se Sheffieldovi povukli.
Važan vam je miraz?
Zbog vaših će ga postupaka uskratiti.
Žalosno je, svakako.
Budući da smo gđica Edwina i ja prevareni,
najbolje je razvrgnuti zaruke
prije negoli uzrokuju novi sukob.
Neću narušiti njezin ugled.
Majka i ledi Danbury smislit će…
Nema potrebe.
Ne shvaćam.
Zašto to predlažete?
Inzistirali ste na braku s mojom sestrom
i to unatoč mojim prigovorima,
a sad je želite odbaciti.
Zašto?
I ne spominjite miraz, gospodine,
jer oboje znamo da ga ne trebate.
Recite mi, što je učinila?
Ništa. Vi ste krivi. Osudili ste ovaj brak na propast.
-Ali odlazim u Indiju. -Nije dovoljno daleko!
Mislite da postoji kutak na Zemlji
koji bi bio dovoljno daleko
da me oslobodi ove muke?
Ja sam gospodin.
Otac me podučio časnu ponašanju, ali ta čast visi o niti
koja postaje sve tanjom kad god sam u vašem društvu.
Vi ste moj križ…
i predmet svih mojih želja.
Noću i danju sanjam o vama.
I što bih…
Znate li uopće na koliko se načina može zavesti damu?
Čemu bih vas sve mogao podučiti.
Nisam ovo tražila.
Da me progone ovi osjećaji.
Skrivam ih od sestre.
Tražim zanimaciju svaki put kad uđete u sobu.
Onda se slažete.
Nepodnošljivo je.
Nemoguće.
Oženim li se s vašom sestrom, mi ćemo ostati vječno povezani.
Svi će dani braka biti ispunjeni
žudnjom i snovima o vama.
Grozit ću se dana kad će nit napokon puknuti.
Takvu nam budućnost želite?
A sestri?
Moram ići.
Moramo li sjediti poput kipova?
Želim ići na bal, pokazati svog novog zaručnika.
Varley?
Sigurno nismo primili
pozivnicu koju ste možda previdjeli?
Ne, gospođo. Ništa.
Možda nas se klone zbog okolnosti Prudenceinih zaruka.
Znači, ja sam kriva?
Nisam to rekla.
Nisi se namjerno susrela s rođakom Jackom u stakleniku.
Sretne smo što imamo kuharicu i što svaka od nas ima služavku.
Nijedna pozivnica od povratka s ladanja.
Obavijestit ću pismonošu.
Ovo nije šala.
Ugledna smo obitelj.
Ali godinama trpim poniženja i prezir plemstva
jer uvijek nađu povod.
Svidio im se poželjan neženja u obitelji,
ali sad kad ste zaručeni, opet smo odbačeni.
Razlog više da razvrgnemo ove lažne zaruke.
To ne dolazi u obzir.
Lord Cowper.
Što je htio od vas?
On i još neki žele uložiti novac u rudnike.
Gospoda s previše vremena i novca.
-Pristanite. -Bezvrijedni su.
Nema rubina.
Kako će to saznati? Otputovat će u Ameriku?
Ozbiljni ste.
U opasnosti je budućnost ove obitelji, milorde.
Nikad nisam bila ozbiljnija.
Navedite ih da ulože. Uzmite svaku funtu koju ponude.
Obnovit ćemo naše bogatstvo.
Prudence čeka lijepo vjenčanje,
a mene će plemstvo napokon prestati prezirati.
Edwina?
Otkad mi se vikont udvara,
osjećam da nisi sasvim iskrena.
Moje su slutnje potvrđene.
Cijela situacija sa Sheffieldovima i novcem…
Nisi mi vjerovala dovoljno da mi sve kažeš.
Iskreno mi je žao što sam i tebi i majci to zatajila.
Nakon tatine smrti
preuzela sam vođenje kućanstva.
Pisala sam Sheffieldovima i nakon što sam saznala za njihove uvjete,
ukazalo mi se rješenje svih naših problema.
Mislila sam da postupam ispravno
štedeći te od tog bremena.
Ali moraš znati,
svaki sam dan osjećala njegovu težinu.
Više nisam djevojčica, Kate.
Odrasla sam žena, spremna za brak.
Da.
Da, znam.
Ako lord Bridgerton ne želi okončati naše zaruke,
onda bogatstvo Sheffieldovih neće biti važno.
Kad se udam za vikonta, bit će dovoljno sredstava da nas sve zbrinem.
Velikodušan je koliko i bogat.
Sigurna sam da će vikont zbrinuti tebe i majku.
On…
Možda.
Edwina, ovo ne bi trebao biti tvoj teret.
Kakav je teret udati se za osobu koju voliš?
Voliš ga?
Kako i ne bih, nakon što nas je tako časno branio za večerom.
Moja je najveća želja da mu postanem supruga.
Njegova vikontesa.
Ali morat će nam oprostiti.
Hoće li?
To ne znam.
Neću dugo.
TISKARA CHANCERY LANE
Niste valjda došli u cik zore
s novim ispravcima.
Jedino sam se sad mogla iskrasti.
I naprotiv,
treba mi vaša oštroumnost.
Ma nemojte.
Ne budite samodopadni.
Ovo je rijetka zgoda i sumnjam da će se ponoviti.
Imam pitanja o napisima u ovoj brošuri.
Te će ideje dobrano namučiti slab um.
Ili vaš način iznošenja
nije na razini.
Možda niste vidjeli dovoljno svijeta
da biste ih razumjeli.
Dužnost.
Više od zakona ili vjere, vjerujem da je ona spona
koja naše krhko društvo drži na okupu.
Dužnost spram položaja i titule.
Odanost obitelji.
Zahtijeva potpunu poslušnost
i posvemašnju žrtvu.
Ali što se dogodi
kad se takva dužnost
kosi s istinskim potrebama srca?
Ta onda postoji mogućnost
da izbije golemi skandal.
Jedino je pitanje
hoće li dotični pojedinci poslušati moje upozorenje.
Ili je već prekasno
da se usmjere prema dužnosti,
a žudnji okrenu leđa?
Gđice Sharma.
Vidim da i dalje ujutro jašete ovuda.
A izgleda i vi.
Nisam spavao.
Ni ja.
Donijeli ste odluku?
Dugo sam se premišljao, ali nema druge opcije.
Danas ću razgovarati s gđicom Edwinom…
i razvrgnuti zaruke.
To je jedini način
da se izvučemo iz ove nemoguće situacije.
Nakon što otkažem zaruke, više se nikad ne moramo sresti.
Kao da se nikad nismo upoznali.
Ne možete. Ne možete to učiniti.
-Gđice… -Nemojte joj slomiti srce.
Utjelovljenje je dobrote i iskrenosti. Najnježnija duša.
Njezina je sestrinska ljubav čista
i nikad si ne bih oprostila
da joj uskratim sreću i budućnost.
Ne shvaćam. Otpočetka se protivite braku.
Pogriješila sam! Nećete zbog mene izgubiti čast
niti ću biti uzrok Edwinine patnje.
Smatrali ste je savršenom.
Opet ćete povjerovati u to.
Molim vas.
Molim vas, lorde Bridgertone.
Anthony.
Održite obećanje. Oženite se s mojom sestrom.
I to čim prije
jer taj će osjećaj koji nas mori nestati.
Postat će racionalniji, podnošljiviji,
a uskoro, tek sjećanje koje će izblijedjeti.
Obična strast. Usahnut će jer mora.
U redu.
Požurit ću vjenčanje koliko mogu.
Prijevod titlova: Nina Kralj Jager